జగదీష్ దేవదా

జగదీష్ దేవదా మధ్య ప్రదేశ్ రాష్ట్రానికి చెందిన రాజకీయ నాయకుడు. అతను మల్హర్‌ఘర్ శాసనసభ నియోజకవర్గం నుండి ఆరుసార్లు శాసనసభ్యుడిగా ఎన్నికై 2023 డిసెంబరు 13న మధ్య ప్రదేశ్ ఉప ముఖ్యమంత్రిగా బాధ్యతలు చేపట్టాడు.

రాజకీయ జీవితం
జగదీష్ దేవదా 1979లో బీజేపీ పార్టీ ద్వారా రాజకీయాల్లోకి వచ్చి బీజేపీ యువమోర్చా, బీజేపీ యువజన విభాగం, భారతీయ జనతా యువ మోర్చా (బీజేవైఎం) మండల అధ్యక్షుడు, మందసౌర్ జిల్లాలో జిల్లా అధ్యక్షుడు, జిల్లా ప్రధాన కార్యదర్శితో లాంటి పదవులు నిర్వహించి 1990లో తొలిసారి శాసనసభ ఎన్నికల్లో పోటీ చేసి సువాసర నియోజకవర్గం నుండి ఎమ్మెల్యేగా ఎన్నికయ్యాడు. అతను 1993లో రెండోసారి ఎమ్మెల్యేగా ఎన్నికయ్యాడు.

జగదీష్ దేవదా 2003లో మూడోసారి ఎమ్మెల్యేగా ఎన్నికై రాష్ట్ర మంత్రిగా హోం, పాఠశాల విద్య, ఇంధన శాఖ మంత్రిగా పనిచేశాడు. అతను   ఆ తరువాత మల్హర్‌ఘర్ నియోజకవర్గం నుండి 2008 నుండి 2023 వరకు వరుసగా ఎమ్మెల్యేగా ఎన్నికయ్యాడు. జగదీష్ దేవదా  2020 మార్చి 24 నుండి జూలై 2 వరకు మధ్యప్రదేశ్ అసెంబ్లీ స్పీకర్‌గా, శివరాజ్ సింగ్ చౌహాన్ మంత్రివర్గంలో 2 జూలై 2020 నుండి 2023  వరకు  ఆర్థిక మంత్రిగా పనిచేశాడు. అతను   2023లో ఎన్నికల్లో గెలిచి, 2023 డిసెంబరు 13న మధ్యప్రదేశ్ ఉప ముఖ్యమంత్రిగా బాధ్యతలు చేపట్టాడు.

మూలాలు

వర్గం:1957 జననాలు
వర్గం:మధ్య ప్రదేశ్ రాష్ట్ర మంత్రులు
వర్గం:మధ్య ప్రదేశ్ శాసన సభ్యులు
వర్గం:మధ్య ప్రదేశ్ వ్యక్తులు